Notitia sacramentaria. In Matiscone civitate, in ecclesia Beati Salvatoris, die Dominica, mense octobris, venit Bernardus prepositus qui ecclesiam Sancti Juliani in manu tenet; reclamavit se ad Gundulricum vassallum domni Willelmi comitis, qui beneficium Sancti Laurentii tenet, dicens quod Ideo presbiter decimas Sancti Juliani in villa Sulistriaco usurparet contra legem ad partem Sancti Laurentii, una medietate; similiter decimas Sancti Petri reclamavit se (ad) Christophorum quod anno isto presente illas saisivit malli ordine. Tunc fecit Gundulricus inquisitio ad servientes Sancti Laurentii quid esset rei veritatis, et dixerunt quod a XXX annis usque hodie fuit vestitus Sanctus Julianus et Sanctus Petrus excepto de condaminis indominicatis et de terris absis et de vineis indominicatis de illa tradebat habere Sanctus Laurentius decimas, de aliis terris quod parrochiani Sancti Juliani et Sancti Petri conlaborant ad Sanctum Julianum et Sanctum Petrum debeat esse, totas et esse invenerunt ut ad XIIII noctes habeat domnus prepositus et Christophorus unusquisque testes II; et fuit ibi Raculfus et Amgardus et Auscherius et alii plures ad istam rationem audiendam ad placitum constitutum convenit; fuit ibi Martinus et Ragemfredus, et Alendonus et Johannes et Jospertus et Constantinus et item Jospertus, et simul dixerunt quod suprascriptum est, sic Dominus illos adjuvet et Sanctus Petrus usque hodie et plus per legem et rectum debent esse Sancti Juliani et Sancti Petri quam Sancti Laurentii, excepto condaminis indominicatis et vineis et absis terris, nisi tantum quod senior aut minister per forcia aut per ignorantiam abstraxit, et fuit ibi ad ipsum sacramentum audiendum Adalgisus levita et Martinus major ipsius.